Up-2245/07
Datum: 2007-07-13T00:00:00.000+02:00
ecli: ECLI:SI:USRS:2007:Up.2245.07
vrsta: posamični akt
zadeva: ustavna pritožba
objavljeno: Neobjavljeno | 13.07.2007
dokument: US27765
akt: Ustavna pritožba zoper odločbo Upravne enote Ljubljana, Izpostave Šiška, št. 351-360/2005 z dne 20. 7. 2006
resitev: zavrženje
izrek: Ustavna pritožba zoper odločbo Upravne enote Ljubljana, Izpostave Šiška, št. 351-360/2005 z dne 20. 7. 2006 se zavrže.
stavek: Ustavno sodišče ustavno pritožbo zavrže, če zoper izpodbijani posamični akt niso izčrpana vsa redna in izredna pravna sredstva.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.2, Zakon o Ustavnem sodišču [ZUstS]
datum_vloge: 2007-06-18T22:00:00.000Z
datum_odlocitve: 2007-07-12T22:00:00.000Z

# Up-2245/07-4

# 13. 7. 2007

## SKLEP

Ustavno sodišče je v postopku za preizkus ustavne pritožbe A. A. iz Ž. in drugih, ki jih zastopa B. B., odvetnik v Z., na seji senata 10. julija 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

---

sklenilo:

---

Ustavna pritožba zoper odločbo Upravne enote Ljubljana, Izpostave Šiška, št. 351-360/2005 z dne 20. 7. 2006 se zavrže.

## OBRAZLOŽITEV

Pritožniki vlagajo ustavno pritožbo zoper v izreku navedeno odločbo in predlagajo začasno zadržanje izvrševanja izpodbijanega upravnega akta.

Pritožniki niso bili stranka v postopku izdaje gradbenega dovoljenja, ki je postalo pravnomočno 9. 8. 2006. Pooblaščenec pritožnikov je izpodbijano odločbo po njegovih navedbah pridobil 5. 6. 2007. Pritožniki bi zato lahko vložili predlog za obnovo postopka izdaje gradbenega dovoljenja in šele potem, ko bi izčrpali vsa pravna sredstva, bi lahko vložili ustavno pritožbo. Ker niso bila izčrpana pravna sredstva, je Ustavno sodišče ustavno pritožbo zavrglo.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

Milojka Modrijan